સૂત્રોના મતે, ઉત્તર કોંકણથી દક્ષિણ ગુજરાત સુધીના વિસ્તારમાં એક સાઈક્લોનિક સર્ક્યુલેશન એક્ટિવ થઈ ગયું હતું, તેમજ કેરળથી દક્ષિણ ગુજરાતના સમુદ્ર તટમાં પણ ઓફશોર ટર્કની સ્થિતિ છવાયેલી જોવા મળી હતી. આમ આ બંને સિસ્ટમને લઇ ગુજરાતનાં ચોમાસામાં વરસાદી જારની વધુ અસર જાવા મળે તેવી દહેશત પ્રવર્તતી હતી. જો કે, ચોમાસાની વરસાદી પરિસ્થિતિની સમીક્ષા માટે ગઇ કાલે રાજયનાં અધિક મુખ્ય સચિવ પંકજકુમારની ઉપસ્થિતિમાં યોજાયેલી બેઠકમાં વરસાદની સ્થિતિ વિષે જાણકારી આપતાં હવામાન વિભાગનાં અમદાવાદ ખાતેનાં ડાયરેકટર ડા. જયંત સરકારે જણાવ્યું હતું કે, સોમવારની સાંજે ગુજરાત પર સ્થિત ઓફ શોર ટર્કનો ખતરો વિખેરાઇ ગયો છે અને હવે અપર એર સાયકલોનિક સરક્યુલેશન પૂર્વ-મધ્ય ગુજરાતથી મધ્ય ભારત તરફ ફંટાયું છે, પરિણામે ગુજરાત રાજયમાં વરસાદનું જોર સોમવારની સરખામણીએ ઓછું થયું છે. જો કે, તેમણે આગામી ૨૪ કલાકમાં પૂર્વીય મધ્ય ગુજરાતનાં વિસ્તારો છોટાઉદેપુર, પંચમહાલ, મહિસાગર, તથા ઉત્તર ગુજરાતનાં સાબરકાંઠા, અરવલ્લી, ગાંધીનગર તથા સૌરાષ્ટ્રનાં પોરબંદર, દ્વારકા, ઓખા ઉપરાંત કચ્છમાં હળવો વરસાદ થવાની સંભાવના વ્યક્ત કરી હતી.